FPI ร่วมงาน Oppday เปิดแผนธุรกิจปี 66
FPI เข้าร่วมกิจกรรมบริษัทจดทะเบียนพบผู้ลงทุน หรือ Opportunity Day เปิดภาพรวมและแผนการดำเนินงานปี 66
FPI เข้าร่วมกิจกรรมบริษัทจดทะเบียนพบผู้ลงทุน หรือ Opportunity Day เปิดภาพรวมและแผนการดำเนินงานปี 66
9 มี.ค. 2566

นายสมพล ธนาดำรงศักดิ์ ประธานเจ้าหน้าที่บริหาร บริษัท ฟอร์จูน พาร์ท อินดัสตรี้ จำกัด (มหาชน) หรือ FPI เข้าร่วมกิจกรรมบริษัทจดทะเบียนพบผู้ลงทุน หรือ Opportunity Day โดยนำเสนอข้อมูลภาพรวมผลการดำเนินงานในงวดปี 2565 มีรายได้รวม 2,679.8 ล้านบาท เพิ่มขึ้น 25.4% และมีกำไรสุทธิอยู่ที่ 408.6 ล้านบาท เพิ่มขึ้น 24.2% ซึ่งรายได้และกำไรในปี 2565 สามารถทำสถิติสูงสุดเป็นประวัติการณ์ ซึ่งยังคงเน้นกลยุทธ์การบริหารต้นทุนอย่างมีประสิทธิภาพ เพื่อช่วยผลักดันให้มาร์จิ้น ปรับตัวเพิ่มขึ้นได้ รวมทั้งมีแผนรุกขยายไปในตลาดต่างเทศอย่างต่อเนื่อง โดยเฉพาะในตลาดสหรัฐอเมริกา ซึ่งเป็นตลาดที่มีความน่าสนใจและมีโอกาสเติบโตได้ดี  พร้อมตั้งเป้าหมายรายได้ปี 2566 เติบโตที่ 10% งานดังกล่าวจัดขึ้นเมื่อเร็วๆนี้